LUCKNOW : एडीएम के समर्थन में यूपी पीसीएस एसोसिएशन के खुलकर सामने आने के बाद भी उन्हें कोई राहत नहीं मिल सकी है। रिटायर्ड कर्नल इस मामले में पक्षपात करने वाले पुलिस अधिकारियों पर कार्रवाई की मांग कर रहे हैं जबकि पूरा सरकारी अमला इस मामले को सुलझाने की कवायद में जुटा हुआ है। फिलहाल एडीएम के खिलाफ दर्ज हुए मुकदमे के बाद एक बार फिर पीसीएस एसोसिएशन मुखर हो गयी है। एसोसिएशन ने मुख्यमंत्री योगी आदित्यनाथ से इस प्रकरण की शिकायत करने का फैसला लिया है और इस बाबत उनसे मिलने के लिए समय मांगा है।